Jio ने दिवाली के मौके पर अपने यूजर्स को फेस्टिव बोनांजा के तहत 100 फीसद कैशबैक का ऑफर दिया है। रिलायंस जियो का यह ऑफर 18 अक्टूबर से 30 अक्टूबर के बीच चल रहा है। इस ऑफर के तहत जियो ने 1,699 रुपये का प्लान उतारा है। इस प्लान में यूजर्स को 547 जीबी डाटा और अनलिमिडेट वॉयस कॉलिंग का लाभ मिलेगा। साथ ही, यूजर्स को प्रतिदिन 100 एसएमएस का भी लाभ मिलता है। इस प्लान की वैधता 365 दिनों की है। इस प्लान में यूजर्स को 100 फीसद कैशबैक माई जियो ऐप के कूपन्स सेक्शन में मिलेंगे। इन कूपन को रिलायंस डिजिटल और माई जियो स्टोर पर खरीदारी के लिए इस्तेमाल किया जा सकेगा।